CELEX: 31971R2732
Language: el
Date: 1971-12-20 00:00:00
Title: Κανονισμός (ΕΟΚ) αριθ. 2732/71 του Συμβουλίου της 20ής Δεκεμβρίου 1971 περί τροποποιήσεως του κανονισμού (ΕΟΚ) αριθ. 876/68 όσον αφορά τις προσαρμογές που πρέπει να γίνουν στις προκαθορισμένες επιστροφές κατά την εξαγωγή στον τομέα του γάλακτος και των γαλακτοκομικών προϊόντων

Avis juridique important

|

31971R2732

Κανονισμός (ΕΟΚ) αριθ. 2732/71 του Συμβουλίου της 20ής Δεκεμβρίου 1971 περί τροποποιήσεως του κανονισμού (ΕΟΚ) αριθ. 876/68 όσον αφορά τις προσαρμογές που πρέπει να γίνουν στις προκαθορισμένες επιστροφές κατά την εξαγωγή στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 282 της 23/12/1971 σ. 0021 - 0021 Φινλανδική ειδική έκδοση: Κεφάλαιο 3 τόμος 4 σ. 0063  Δανική ειδική έκδοση: Σειρά I Κεφάλαιο 1971(III) σ. 0887  Σουηδική ειδική έκδοση: Κεφάλαιο 3 τόμος 4 σ. 0063  Αγγλική ειδική έκδοση: Σειρά I Κεφάλαιο 1971(III) σ. 1020  Ελληνική ειδική έκδοση: Κεφάλαιο 03 τόμος 33 σ. 0036  Ισπανική ειδική έκδοση: Κεφάλαιο 03 τόμος 5 σ. 0131  Πορτογαλική ειδική έκδοση : Κεφάλαιο 03 τόμος 5 σ. 0131 

ΚΑΝΟΝΙΣΜΟΣ (ΕΟΚ) αριθ. 2732/71 ΤΟΥ ΣΥΜΒΟΥΛΙΟΥ της 20ής Δεκεμβρίου 1971 περί τροποποιήσεως του κανονισμού (ΕΟΚ) αριθ. 876/68 όσον αφορά τις προσαρμογές που πρέπει να γίνουν στις προκαθορισμένες επιστροφές κατά την εξαγωγή στον τομέα του γάλακτος  και των γαλακτοκομικών προϊόντωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68(1) του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων, όπως τροποποιήθηκε τελευταία από τον κανονισμό (ΕΟΚ) αριθ. 1410/71(2), και ιδίως το άρθρο 17  παράγραφος 3,  την πρόταση της Επιτροπής,  Εκτιμώντας:  ότι το άρθρο 5 παράγραφος 3 τρίτο εδάφιο του κανονισμού (ΕΟΚ) αριθ. 876/68(3)του Συμβουλίου της 28ης Ιουνίου 1968 περί καθορισμού στον τομέα του γάλακτος και των γαλακτοκομικών προϊόντων, των γενικών κανόνων για τη χορήγηση επιστροφών κατά την εξαγωγή  και των κριτηρίων καθορισμού του ποσού τους, προβλέπει ότι οι προκαθορισμένες επιστροφές προσαρμόζονται σε συνάρτηση με τις μεταβολές της τιμής κατωφλίου και ορισμένων ενισχύσεων- ότι έχει αποδειχθεί ότι οι διατάξεις αυτές, οι οποίες προβλέπουν μία αυτόματη προσαρμογή, είναι υπερβολικά αυστηρή- ότι πρέπει ως εκ τούτου να προβλεφθούν ευκαμπτότεροι κανόνες, οι οποίοι να επιτρέπουν να λαμβάνεται υπόψη η κατάσταση της κοινοτικής  αγοράς όταν γίνονται προσαρμογές- ότι οι προσαρμογές πρέπει να αποφασίζονται, κατά το δυνατόν, προ της ισχύος των μεταβολών στις τιμές παρεμβάσεων, ώστε να δύνανται να διασφαλίσουν τη συνέχεια των εξαγωγικών συνθηκών από ένα γαλακτοκομικό έτος στο  άλλο- ότι, εξ άλλου, η προκαθορισμένη επιστροφή κατά τις εξαγωγές δικαιολογείται να προσαρμόζεται λόγω της μεταβολής της ενισχύσεως μόνον αν λαμβάνεται υπόψη το ύψος της ενισχύσεως αυτής κατά τον καθορισμό της επιστροφής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 5 παράγραφος 3 του κανονισμού (ΕΟΚ) αριθ. 876/68 αντικαθίσταται ως ακολούθως:  "Η επιστροφή είναι δυνατό να καθορισθεί εκ των προτέρων.  Στην περίπτωση αυτή, η επιστροφή που ισχύει κατά την ημέρα της υποβολής της αιτήσεως για τη χορήγηση πιστοποιητικού εξαγωγής εφαρμόζεται για εξαγωγή που πρόκειται να πραγματοποιηθεί κατά τη διάρκεια της ισχύος του πιστοποιητικού μετά από αίτηση του  ενδιαφερομένου, που υποβάλλεται μαζί με την αίτηση για τη χορήγηση του πιστοποιητικού.  Δύναται να αποφασισθεί ότι η προκαθορισμένη επιστροφή αναπροσαρμόζεται αν συντρέξει μεταβολή:  α) στις τιμές παρεμβάσεως,  β) στο ύψος της ενισχύσεως που ισχύει, τόσο για τα προϊόντα που τυγχάνουν αυτής, όσο και για εκείνα στα οποία έχουν ενσωματωθεί τέτοια προϊόντα- η διάταξη αυτή δεν ισχύει για τα προϊόντα, για τα οποία η επιστροφή καθορίσθηκε χωρίς να ληφθεί υπόψη η  ενίσχυση που χορηγήθηκε."  Άρθρο 2  Ο παρών κανονισμός αρχίζει να ισχύει την 1η Ιανουαρίου 1972.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 20 Δεκεμβρίου 1971.  Για το Συμβούλιο Ο Πρόεδρος M. PEDINI  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 148 της 3.7.1971, σ. 3 (3) ΕΕ αριθ. Ν 155 της 3.7.1968, σ. 1.